Heuningboomheide

Heuningboomheide (Erica caterviflora var. caterviflora) is 'n blomdraende struik wat tot die genus Erica behoort en deel van die fynbos vorm. Die spesie is endemies aan die Wes-Kaap en kom in die Kaapse Skiereiland voor waar dit op suidelike hellings van Tafelberg groei. Die struik is regop en word 2 tot 4.0 m hoog, dit is entlik 'n klein boom, met die stam wat tot 150 cm dik kan word. Die struik blom van Januarie tot Maart. Die blomme is dig saamgepak op die stam.

Vuur vernietig die plant maar die sade oorleef. Die plant kry sy naam vanaf die woord caterva wat groep beteken. Bestuiwing word gedoen deur die insekte. 

In die vroeë 1990's was die plant as uitgesterf beskou maar is in 2006 deur Anthony Hitchcock herontdek. In Engels staan die plant bekend as die Bunch Heath.

Daar is ook 'n variant van die plant: E. caterviflora var. glabrata wat nie haartjies op die blomme het nie. Die boom se FSA-nommer is 574.https://www.treetags.co.za/national-list-of-indigenous-trees/

 Sien ook 
 Alfabetiese lys van Suid-Afrikaanse bome
 Lys van Erica-spesies

 Verwysings 

 Bronne 
 Plants of the World Online
 REDLIST Sanbi
 PlantZAfrica

 Eksterne skakels 

caterviflora 
Kategorie:Flora van Suid-Afrika
Kategorie:Endemiese plante van Suid-Afrika